LATVIJAS REPUBLIKA

Daugavpils pilsētas dome

reģ.Nr. 90000077325

K.Valdemāra iela 1, Daugavpils, LV-5401

Iepirkums saskaņā ar Publisko iepirkumu likuma 8.2 pantu

**“Pasta pakalpojumu sniegšana Daugavpils pilsētas domei”**

identifikācijas numurs DPD 2014/29

# Iepirkumu komisijas sēdes protokols Nr.4

2014. gada 4. jūlijā

SĒDE NOTIEK Daugavpilī, K.Valdemāra ielā 1, Daugavpils pilsētas domes 216.kabinetā.

SĒDE SĀKAS plkst. 15:00.

SĒDĒ PIEDALĀS:

|  |  |
| --- | --- |
| Komisijas priekšsēdētājs: | Andrejs Kursītis – Daugavpils pilsētas domes izpilddirektors, |
| Komisijas priekšsēdētāja vietniece: | Olga Jesse – Daugavpils pilsētas domes lietu pārvaldniece, |
| Komisijas locekļi: | Jeļena Ušakova – Daugavpils pilsētas domes Centralizētās grāmatvedības galvenās grāmatvedes p.i.,Ilga Lauska – Daugavpils pilsētas domes Vispārējās nodaļas vadītāja, |
| SĒDĒ NEPIEDALĀS: | Jurijs Bārtuls – Daugavpils pilsētas domes Juridiskā departamenta Iekšējās inspekcijas nodaļas jurists.  |
| PROTOKOLĒ:  | Ainārs Streiķis – Daugavpils pilsētas domes Juridiskā departamenta Iekšējās inspekcijas nodaļas jurists.  |

Komisijas izveidošanas pamats: Domes priekšsēdētāja 2014. gada 18. jūnija rīkojums Nr.249.

Komisijas sēdes darba kārtība: Lēmuma par uzvarētāju pieņemšana.

**Lēmuma par uzvarētāju pieņemšana**

1. Komisijas priekšsēdētājs Andrejs Kursītis paziņo sēdi par atklātu un ziņo sēdes darba kārtību.
2. Komisija konstatē sekojošo:
	1. 2014. gada 4. jūlija sēdē (prot.Nr.3) iepirkumu komisija konstatēja, ka pieteikumus iepirkumā ir iesnieguši 2 pretendenti: SIA „POST SERVICE” un VAS „Latvijas Pasts”. Komisija atvēra pretendentu piedāvājumus un konstatēja, ka pretendenti piedāvā šādas līgumcenas (vienību kopsummas):

|  |  |  |  |
| --- | --- | --- | --- |
| Pretendents | Piedāvātā līgumcena (vienību kopsumma) EUR bez PVN par **iekšzemes** pasta sūtījumu piegādi | Piedāvātā līgumcena (vienību kopsumma) EUR bez PVN par **pārrobežu** pasta sūtījumu piegādi | Kopējā līgumcena (vienību kopsumma) EUR bez PVN par **iekšzemes un pārrobežu** pasta sūtījumu piegādi (*komisijas summētā*) |
| SIA „POST SERVICE” | 38,16 | 67,91 | 106,07 |
| VAS „Latvijas Pasts” | 28,64 | 50,41 | 79,05 |

* 1. Komisija izskatīja pretendentu iesniegtos dokumentus, pārbaudīja iesniegto dokumentu atbilstību nolikuma prasībām, to vai ar iesniegtajiem dokumentiem pretendenti ir apliecinājuši savu kvalifikāciju. Komisija konstatēja, ka abi pretendenti ir iesnieguši nolikumā noteiktos dokumentus un pilnībā apliecinājuši savu kvalifikāciju.
	2. Iepirkumu komisija izskatīja pretendentu tehnisko piedāvājumu atbilstību tehniskās specifikācijas prasībām un pretendentu finanšu piedāvājumus. Komisija konstatēja, ka visi pretendenti ir iesnieguši tehniskajām specifikācijām atbilstošu tehnisko piedāvājumu. Komisija nekonstatēja finanšu piedāvājumos aritmētiskās kļūdas.
	3. Iepirkumu komisija, atbilstoši nolikumā noteiktajam piedāvājumu izvēles algoritmam, veica pretendentu skaitlisko novērtējumu, par pamatu ņemot pretendentu piedāvāto līgumcenu un pakalpojuma kvalitāti. Komisija aprēķināja katra pretendenta kopējo skaitlisko novērtējumu un konstatēja, ka pretendents VAS „Latvijas Pasts” iegūst **99,00 punktu** novērtējumu, bet pretendents SIA „POST SERVICE” – **74,78 punktu** skaitlisko novērtējumu, līdz ar to pretendenta VAS „Latvijas Pasts” piedāvājums ir saimnieciski izdevīgāks.
	4. Pamatojoties uz Publisko iepirkumu likuma 8.2 panta sesto daļu, iepirkumu komisija nolēma atzīt VAS „Latvijas Pasts” par pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības iepirkumā „Pasta pakalpojumu sniegšana Daugavpils pilsētas domei” un uzdot A.Streiķim pārbaudīt Publisko iepirkumu likuma 8.2 panta piektajā daļā minēto apstākļu esamību attiecībā uz pretendentu.
1. A.Strteiķis ziņo, ka pamatojoties uz Publisko iepirkumu likuma 8.2 pantu sesto daļu, izmantojot Ministru kabineta noteikto informācijas sistēmu https://www.eis.gov.lv, 2014. gada 4. jūlijā ir izdrukājis e-izziņas, kas apliecina, ka pretendentam VAS „Latvijas Pasts” nav aktuālu nodokļu parādu, kā arī nav aktuālo datu par maksātnespējas, bankrota, likvidācijas procesiem, apturētu un pārtrauktu saimniecisko darbību.
2. Komisijas locekļi izskata saņemtos dokumentus un konstatē, ka attiecībā uz pretendentu VAS „Latvijas Pasts” nepastāv Publisko iepirkumu likuma 8.2 panta piektajā daļā noteiktie izslēgšanas nosacījumi. Līdz ar minēto pretendents atzīstams par uzvarētāju iepirkumā.
3. Ņemot vērā minēto un pamatojoties uz Publisko iepirkumu likuma 8.2 panta devīto daļu, iepirkumu komisija **nolemj:**
	1. atzīt **VAS „Latvijas Pasts”**, reģ.Nr.40003052790, juridiskā adrese: Ziemeļu iela 10, Lidosta "Rīga", Mārupes nov., LV-1053, par uzvarētāju iepirkumā „Pasta pakalpojumu sniegšana Daugavpils pilsētas domei”, DPD 2014/29, un piešķirt līguma slēgšanas tiesības;
	2. A.Streiķim sagatavot informatīvo vēstuli pretendentiem;
	3. pēc iepirkuma līguma noslēgšanas normatīvajos aktos noteiktajā kartībā publicēt informatīvu paziņojumu par noslēgto līgumu Iepirkumu uzraudzības biroja mājas lapā www.iub.gov.lv un Daugavpils pilsētas domes mājas lapā www.daugavpils.lv.

 *Balsojums: 4 balsis "par", "pret" - nav, "atturas" - nav.*

SĒDE BEIDZAS plkst. 15:15

Komisijas priekšsēdētājs A.Kursītis

Komisijas priekšsēdētāja vietniece: O.Jesse

 I.Lauska

 J.Ušakova

Protokolē: A.Streiķis